Ild, Vann og den Hellige Banak

Eventyret begynner!

-Demonprinsens Krone

Alveskogvokteren Dardlara, halvorkbarbaren Bob og halvalvemagikeren Irtsa undersøker en innsjø i nærheten av en landsbygd som rapporterer mystiske hendelser. I bunnen av innsjøen er det en luftboble med en pyramide opp ned. Gruppa møter på lizardfolk som har stjålet gullkrona til Ssratesh. Etter å ha bekjempet tyvene dukker Ssratesh selv opp, tar krona si og sprekker bobla som takk. Gruppa greier overraskende å komme seg opp og i land uten å drukne.

-Landsbyen som Brant

Når eventyrerne drar tilbake til landsbyen er den merkverdig stille. Alle kroppene er svartsvidde som om de har brutt ut i brann, men ingenting annet er berørt. Her slutter dvergdruiden Morwan i selskap med Gore the Boar seg til gruppa. Alle i gruppa står i gjeld til Ssratesh på hver sin måte og adlyder hans kommando.

-Det Skjulte Alteret

Gruppa får i oppdrag av Ssratesh å gjenopprette et av hans altre. De finner veien til en større landsby hvor de forhører seg om alterets plassering, oppe i fjellene. På vei dit blir de overfalt av gauper og når de kommer frem slåss de mot to paladiner av Banaks orden. De har forsøkt å forsegle alteret, men gruppa gjenoppretter det.

-Banaks Bastion

Alvetrollmannen Ulerai, Dardlara, Morwan, Bob og Irtsa finner ut at paladinene er sendt ut fra et nærliggende tempel i en skog. På veien blir de overfalt av banditter og får Orkeslakteren, en kniv mot orker, og en bue som man kan se gjennom pilene den skyter. Når de kommer frem og får lurt seg inn i tempelet ved å late som at Irtsa er besatt, myrder de alle paladinene og stjeler deres gods. Bob drikker et rart brygg som gjør at han synger istedenfor å snakke normalt. Irtsa plukker opp Ixxils kappe, som kan kjenne ondskap ved å ytre "Banak, vis meg sjelens farge". Ulerai tar yppersteprestens skjerf, Banaks Stola som gir bonus i rustning mot demoner og hellig skade for ubevæpnet angrep.

Neste: Reisen til det Tredje Helvete